Noi probleme la autobuzele achiziţionate de Primăria Capitalei. Este vorba despre un autobuz marca Otokar, de pe linia 336. Defecţiunea s-a produs vineri, în jurul orei 16:00, în zona staţiei Carol Davila.

O echipă de service din Turcia a adus piese, chiar şi o pedală de acceleraţie, dar fără succes.

Imaginile ne-au fost trimise de un telespectator Digi24 care susţine că nici după patru ore lucrătorii nu au reuşit să remedieze problema.

Nu este prima dată când apar astfel de probleme. Luna trecută un autobuz Otokar s-a defectat în plină stradă, pe Bulevardul Aviatorilor din Capitală. Iar un altul a fost inundat cu apă clocotită de la instalația de încălzire. Unul dintre autobuzele noi s-a stricat chiar în prima zi pe traseu, pe 1 decembrie. Ușa de la cabina șoferului a rămas blocată.

Citiți AICI toate știrile pe această temă.

Nu uitaţi, dacă aţi fost martorii unui eveniment care merită relatat, trimiteţi-ne informaţia şi imaginile pe WhatsApp la numarul 0771.100.304.